**ΑΝΑΚΟΙΝΩΣΗ**

Παρακαλούμε να προωθηθεί στα γυμνάσια του νομού Ζακύνθου

Αγαπητοί Συνάδελφοι,

Ενόψει των ειδικών συνεδριάσεων των Συλλόγων Διδασκόντων των Γυμνασίων για το σχεδιασμό της Θεματικής Εβδομάδας «Σώμα και Ταυτότητα», θα θέλαμε να σας ενημερώσουμε ότι το Κ.Π.Ε. Λιθακιάς είχε υποβάλλει πλήρες εκπαιδευτικό υλικό για το **Βασικό Άξονα (α) (Διατροφή και Ποιότητα Ζωής),** το οποίο έχει εγκριθεί και αναρτηθεί στον ιστότοπο του ΙΕΠ.

Το συγκεκριμένο εκπαιδευτικό υλικό φέρει τον τίτλο **«Οικολογικό Αποτύπωμα και Διατροφή: Οπτικός Γραμματισμός και το ‘Κουτί των Ιδεών’».** Παρότι, το υλικό δεν απαιτεί την παρουσία Μελών της Παιδαγωγικής Ομάδας του Κ.Π.Ε. Λιθακιάς για την υλοποίησή του, είμαστε στη διάθεσή σας για να διευκρινίσουμε όποιες απορίες ίσως έχετε.

Επίσης, όσοι συνάδελφοι επιλέξουν να ασχοληθούν με τον άξονα **«Διατροφή και Ποιότητα Ζωής»** και να αξιοποιήσουν το υλικό μας, προγραμματίζουμε συγκεκριμένες επισκέψεις σε σχολεία για την υλοποίηση τουλάχιστον ενός εκπαιδευτικού προγράμματος από εμάς τους ίδιους, ώστε οι συνάδελφοι να μπορέσουν να το επαναλάβουν με τα τμήματα που ενδεχομένως να δουλέψουν κατά τη διάρκεια της Θεματικής Εβδομάδας.

Τέλος, μέσα στους στόχους μας είναι η διοργάνωση τηλεδιασκέψεων (webminars) σε συνεργασία με το Ι.Ε.Π. και με θέμα το «Οικολογικό Αποτύπωμα της Διατροφής».

Σας ευχαριστούμε πολύ,